**Legyesbénye Község Önkormányzata Képviselő-testületének 4/2023. (II. 15.) önkormányzati rendelete**

**a települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) önkormányzati rendelet módosításáról**

Legyesbénye Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában, 32. § (3) bekezdésében, 45. §-ában, 48. § (4) bekezdésében, 62. § (2) bekezdésében, 92. § (1) bekezdés a) pontjában, 132. § (4) bekezdés d) g) pontjában, valamint a gyerekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1) bekezdésében, a 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, a 8.a. pontjában meghatározott feladatkörében eljárva a következőket rendeli el:

**1. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 8. § (3) bekezdése helyébe a következő rendelkezés lép:

„(3) A kötelezett megélhetését súlyosan veszélyeztető helyzet különösen, ha a családban az egy főre jutó jövedelem nem haladja meg szociális vetítési alap összegét és

*a)* a gyermekét egyedül nevelő szülő 3 vagy ennél több kiskorú gyermek eltartásáról gondoskodik,

*b)* a családban mindkét szülő tartósan munkanélküli,

*c)* a családban rendkívüli élethelyzet következik be ( tartós betegség, elemi kár).”

**2. §**

(1) A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 9. § (5) bekezdés b) pontja helyébe a következő rendelkezés lép:

*(Nem jogosult ápolási támogatásra a hozzátartozó, ha:)*

„*b)* a családjában az egy főre eső jövedelem nem haladja meg a szociális vetítési alap összegét, egyedülálló kérelmező esetén az öregségi nyugdíj legkisebb összegének 200 %-át.”

(2) A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 9. § (6) bekezdése helyébe a következő rendelkezés lép:

„(6) Az ápolási támogatás havi összege a szociális vetítési alap 100 %-a.”

**3. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 10. § (4) bekezdése helyébe a következő rendelkezés lép:

„(4) Lakásfenntartási támogatásra jogosult az a személy, akinek a háztartásában az egy főre jutó havi jövedelem nem haladja meg a szociális vetítési alap összegének 300%-át, és a háztartás tagjai egyikének sincs vagyona és az érintett ingatlanban – mint tulajdonos vagy bérlőként - életvitelszerűen lakik és a rendezett lakókörnyezet biztosítása folyamatos.”

**4. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 12. § (2) bekezdése helyébe a következő rendelkezés lép:

„(2) A temetési támogatásra jogosult az az eltemettető, aki a meghalt - Ptk. szerinti hozzátartozója - eltemettetéséről gondoskodott és akinek a családjában az egy főre eső jövedelem a szociális vetítési alap 600 %-át nem haladja meg.”

**5. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14. § (4) és (5) bekezdése helyébe a következő rendelkezések lépnek:

„(4) A rendkívüli eseti támogatásra való jogosultság megállapításának további feltétele, hogy a családban az egy főre jutó nettó jövedelem összege nem haladja meg a szociális vetítési alap összegének 500 %-át.

(5) A polgármester eltekinthet a (2)–(4) bekezdésekben foglaltaktól és ha a családban az egy főre jutó nettó jövedelem összege nem haladja meg a szociális vetítési alap összegének 750 %-át,

*a)* elemi kár vagy más, előre nem látható, rendkívüli esemény bekövetkeztekor,

*b)* különös méltánylást érdemlő, halasztást nem tűrő élethelyzetben pénzbeli vagy természetbeni méltányos rendkívüli eseti támogatást állapít meg.”

**6. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/A. § (2) bekezdése helyébe a következő rendelkezés lép:

„(2) [8] Rendkívüli idősek támogatására jogosult az a személy akinek a családjában az egy főre eső jövedelem a szociális vetítési alap összegének 900 %-át nem haladja meg.”

**7. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/B. §-a helyébe a következő rendelkezés lép:

**„14/B. §**

(1) A Polgármester települési rendkívüli újszülött gyermekek támogatását állapít meg azon személy, család újszülött gyermekei részére, aki a településen életvitelszerűen él és bejelentett lakóhellyel vagy tartózkodási hellyel rendelkezik.

(2) [10] A települési rendkívüli újszülött gyermekek támogatása iránti kérelmet a 8. melléklet szerinti formanyomtatványon kell benyújtani a gyermek születését követő 3 hónapon belül, melynek egyszeri értéke újszülött gyermekenként 20.000,-Ft.

(3) [11] A települési rendkívüli újszülött gyermekek támogatására jogosult az a kérelmező akinek a családjában az egy főre eső jövedelem a szociális vetítési alap összegének 600 %-át nem haladja meg.”

**8. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/C. § (2) bekezdés a) pontja helyébe a következő rendelkezés lép:

*(A Polgármester kérelemre otthonteremtési célú települési támogatásban részesíti azt az egyedülállót, házaspárt vagy élettársi kapcsolatban élőt, aki az alábbi feltételeknek maradéktalanul megfelel:)*

„*a)* [12] az egyedülálló**,** legalább egyik házastárs, élettárs közszolgálati, közalkalmazotti jogviszonyban, hivatásos szolgálati jogviszonyban, vagy munkaviszonyban áll, és a háztartásában az egy főre eső jövedelem a szociális vetítési alap összegének 900 %-át[13] nem haladja meg.”

**9. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/D. § (2) bekezdése helyébe a következő rendelkezés lép:

„(2) [15]A települési rendkívüli iskolakezdési támogatásra jogosult az a kérelmező, akinek a háztartásában az egy főre eső jövedelem a szociális vetítési alap összegének 700 %-át nem haladja meg.”

**10. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/E. § (2) bekezdése helyébe a következő rendelkezés lép:

„(2) [17] Óvodáztatási támogatására jogosult az a kérelmező akinek a háztartásában az egy főre eső jövedelem a szociális vetítési alap összegének 700 %-át nem haladja meg.”

**11. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/F. § (1) bekezdése helyébe a következő rendelkezés lép:

„(1) [19] A polgármester a szociális ellátásra biztosított költségvetési keretösszeg év végi maradványa terhére települési háztartási támogatást nyújt a téli lakhatási kiadás enyhítése céljából a településen lévő lakott ingatlan esetében annak a lakosnak, aki a településen életvitelszerűen él és bejelentett lakóhellyel vagy tartózkodási hellyel rendelkezik, és akinek a háztartásában az egy főre eső jövedelem a szociális vetítési alap összegének 700 %-át nem haladja meg.”

**12. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/G. § (1) bekezdése helyébe a következő rendelkezés lép:

„(1) [21] A polgármester BURSA Hungarica Felsőoktatási Önkormányzati Ösztöndíjrendszer keretében szociális ösztöndíjat nyújt annak a felsőoktatási intézmény nappali tagozatos hallgatónak, aki teljes idejű alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatja tanulmányait és akinek a háztartásában az egy főre eső jövedelem a szociális vetítési alap összegének 600 %-át nem haladja meg.”

**13. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 16. § (3) bekezdése helyébe a következő rendelkezés lép:

„(3) Különös méltánylást érdemlő körülmény : ha a családban az egy főre jutó jövedelem nem haladja meg a szociális vetítési alap összegét és az alábbi feltételek együttesen fennállnak:

*a)* a családban 4 vagy ennél több kiskorú gyermek eltartásáról gondoskodnak,

*b)* a családban rendkívüli élethelyzet következik be ( tartós betegség, elemi kár).”

**14. §**

Ez a rendelet a kihirdetését követő harmadik napon lép hatályba.

Lengyelné Bús Zita Barta Csilla

polgármester jegyző

A rendelet kihirdetésének napja:

Legyesbénye, 2023. február 15. nap

Barta Csilla

jegyző

Végső előterjesztői indokolás

Változott a szociális ellátások és támogatások összegének megállapításánál a viszonyítási alap, mely nem az öregségi nyugdíj, hanem az ún. szociális vetítési alap. A változás oka, hogy a korábbi elsősorban a nyugdíjszakágazat mutatószáma, a szociális vetítési alap pedig a szociális területen veszi figyelembe a szakterület sajátosságait.

A jogszabály a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra – a bírósági végrehajtásról szóló törvény kivételével – egységes viszonyítási alapot vezet be szociális vetítési alap elnevezéssel.

A szociális vetítési alapra vonatkozó rendelkezés 2023. január 1. napján lépett hatályba.

A rendelet módosítása a viszonyítási alap módosítása miatt vált szükségessé.

**RÉSZLETES INDOKOLÁS**

**1 – 13. §**

A viszonyítási alap módosításával kapcsolatos rendelkezés módosítását tartalmazza.

**14. §**

A rendelet hatályba léptető rendelkezését tartalmazza.